EkBass/fiwiki-20250220-pages-articles huggingface dataset:
Vuokko Piipponen

Vuokko Piipponen (13. toukokuuta 1938 Helsinki – 16. elokuuta 2002 Porvoo) oli suomalainen televisiokuuluttaja.Televisiokuuluttaja teki kahta työtä pitkät vuodet ==Lähteet== Luokka:Suomalaiset televisiokuuluttajat Luokka:Vuonna 1938 syntyneet Luokka:Vuonna 2002 kuolleet
Juulianna Sotala

Juulianna Sotala (s. 9. heinäkuuta 1999) on suomalainen salibandyn pelaaja, pelipaikaltaan puolustaja. Hän on pelannut Naisten Salibandyliigassa nurmijärveläisen SB-Pron joukkueessa kaudesta 2016–2017 alkaen. Hän on viiden kauden aikana pelannut liigan runkosarjassa 87 liigaottelua, joissa hän on tehnyt yhdeksän maalia ja saanut 16 syöttöpistettä. Pudotuspelejä hänellä on 33, ja niissä hän on tehnyt kolme maalia ja antanut kuusi maalisyöttöä. Hän on voittanut Suomen-mestaruuden vuosina 2018 ja 2019 sekä saavuttanut SM-hopeaa vuosina 2017 ja 2021. Sotala saavutti hopeaa alle 19-vuotiaiden tyttöjen maailmanmestaruuskilpailuissa 2018. == Lähteet == Luokka:Suomalaiset salibandyn pelaajat Luokka:Vuonna 1999 syntyneet Luokka:Elävät henkilöt
Elina Vanhanen

Elina Vanhanen (s. 10. syyskuuta 1998) on suomalainen salibandyn pelaaja, pelipaikaltaan puolustaja. Hän on pelannut Naisten Salibandyliigassa helsinkiläisessä M-Teamissa kausina 2013–2017, helsinkiläisessä EräViikingeissä kausina 2017–2019 ja nurmijärveläisessä SB-Prossa vuodesta 2019 alkaen. Hän on kahdeksan kauden aikana pelannut liigan runkosarjassa 148 liigaottelua, joissa hän on tehnyt 41 maalia ja saanut 31 syöttöpistettä. Pudotuspelejä hänellä on 37, ja niissä hän on tehnyt kuusi maalia ja antanut kuusi maalisyöttöä. Hän on saavuttanut SM-hopeaa kaudella 2020–2021 ja SM- pronssia kaudella 2017–2018. Vanhanen saavutti hopeaa alle 19-vuotiaiden tyttöjen maailmanmestaruuskilpailuissa 2016. == Lähteet == Luokka:Suomalaiset salibandyn pelaajat Luokka:Vuonna 1998 syntyneet Luokka:Elävät henkilöt
Taru Nordman

Taru Nordman (s. 20. heinäkuuta 2000) on suomalainen salibandyn pelaaja, pelipaikaltaan hyökkääjä. Hän voitti helsinkiläisen M-Teamin pelaajana C-tyttöjen Suomen-mestaruuden vuonna 2014 ja nousi kaudella 2014–2015 Naisten Salibandyliigassa pelaavaan M-Teamin edustusjoukkueeseen. Kolmen liigakauden jälkeen hän siirtyi vuonna 2017 toiseen helsinkiläisseuraan, EräViikinkeihin. Hän on kymmenen kauden aikana pelannut liigan runkosarjassa 179 ottelua, joissa hän on tehnyt 117 maalia ja saanut 136 syöttöpistettä. Pudotuspelejä hänellä on 44, ja niissä hän on tehnyt 14 maalia ja antanut 24 maalisyöttöä. Hän on saavuttanut SM-pronssia vuosina 2018 ja 2022. Nordman nousi helmikuussa 2015 ensimmäisenä 2000-luvulla syntyneenä Suomen alle 19-vuotiaiden maajoukkueeseen. Hän saavutti hopeaa alle 19-vuotiaiden tyttöjen maailmanmestaruuskilpailuissa 2018. Suomen naisten maajoukkueessa hän on pelannut kolme maaottelua. == Lähteet == Luokka:Suomalaiset salibandyn pelaajat Luokka:Vuonna 2000 syntyneet Luokka:Elävät henkilöt
Nuoliaistokko

Nuoliaistokko (Rhyacichthys aspro) on nuoliaistokkoihin kuuluva kalalaji. Lajia tavataan Aasiasta ja Oseaniasta. ==Koko ja ulkonäkö== Nuoliaistokko voi kasvaa suurimmillaan noin 25 cm pitkäksi. Lajin pää on leveä ja litteä ja pään alapuolella on vatsaevistä muodostunut imupinta. Nuoliaistokon rintaevät ovat suuret ja selkäeviä on kaksi, joista etumainen on piikikäs. Pyrstöevä on kookas. Evät ovat väriltään mustat tai keltaiset ja ruumiissa on tummia juovia. ==Levinneisyys ja elintavat== Nuoliaistokon levinneisyysalue ulottuu Japanin eteläosista Taiwanin ja Kiinan kaakkoisosien kautta Filippiineille, Indonesiaan, Uuteen-Guineaan ja Salomonsaarille. Lajin elinympäristöä ovat hyvin nopeasti virtaavat vuoristopurot. Nuoliaisten tavoin nuoliaistokko tarrautuu tiukasti kiinni kivipohjaan. Kalan ravintoa ovat levät ja piilevät. Nuoliaistokkoa kalastetaan vähäisessä määrin. ==Lähteet== Luokka:Tokkokalat
Rääkkylän terveysasema

Rääkkylän terveysasema on pohjoiskarjalaisessa Rääkkylän kunnassa sijaitseva julkisen palvelun terveysasema. Se on avoinna arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote). Terveysaseman aukioloaikojen ulkopuolella eli iltaisin, öisin ja viikonloppuisin Rääkkylästä voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso). Rääkkylän kunnalla oli useiden vuosien ajan sopimus perusterveyspalvelujen ostamisesta yksityiseltä terveyspalveluyritykseltä. Kunta erkani vuonna 2011 keskikarjalaisten kuntien silloisesta Helli-liikelaitoksesta, ja ryhtyi ostamaan perustason sosiaali- ja terveyspalvelut yksityiseltä palveluntuottajalta (Attendo). Vuonna 2016 kunta jatkoi sopimusta Attendon vuoteen 2020 saakka, vaikka siirtyikin osaksi Siun sotea vuoden 2017 alussa. Vuoden 2021 alusta palvelujen tuotantovastuu siirtyi Siun sotelle. Rääkkylän terveyskeskuksen yksikerroksinen tiilirakennus valmistui alkujaan vuonna 1978. ==Lähteet== ==Aiheesta muualla== *Rääkkylän terveysasema (suomi.fi) Luokka:Rääkkylä Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Karjalan sosiaali- ja terveyspalvelujen kuntayhtymä Luokka:Pohjois-Karjalan rakennukset ja rakennelmat
Homoploutia

Homoploutia (yhdistelmä sanoista ja ) on eriarvoisuutta tutkivan taloustieteilija Branko Milanovićin kehittämä käsite, jolla tarkoitetaan työssäkäyviä hyvätuloisia ihmisiä, joilla on sekä suuret pääomatulot että korkea palkka. == Homoploutian synty == Ei tiedetä vielä keitä kaikkia homoploutia-luokkaan kuuluu ja miten he ovat pääomansa keränneet. Milanovićin mukaan pääomatulojen ja hyvien palkkojen keskityminen samoille ihmisille on nykyään globaali ihmiö. Vauraiden ihmisten sijoitukset tuottavat enemmän rahaa kuin keskiluokan, jonka omistus painottuu asuntosijoituksiin. Miljonääreille on myös tarjolla parempaa sijoitusneuvontaa ja laadukkaampaa tietoa. Homoploutia-luokkaan kuuluvat vanhemmat panostavat lastensa koulutukseen. Tutkimuksen mukaan monissa maissa panostukset koulutukseen tulee aloittaa jo varhaislapsuudessa, jotta lapsella on mahdollisuus päästä hyviin kouluihin ja arvostettuun yliopistoon. Monesti hyvätuloiset työpaikat jaetaan parhaiten kouluttautuneille, joka vahvistaa ilmiötä edelleen. Jotkin homoploutiaan kuuluvat vanhemmat jopa toivovat lukukausimaksujen kasvua, jotta heidän lapsillaan olisi paremmat mahdollisuudet päästä opiskelemaan huippuyliopistoon. Monesti homoploutiaan kuuluvat ihmiset pariutuvat keskenään. Parin valinta samasta taloudellisesta luokasta on nykyään hyväosaisille kolme kertaa yleisempää kuin 1970-luvulla. Tämän kaltainen parinmuodostus vahvistaa heidän taloudellista asemaansa. == Ilmiö Suomessa == Vaikka Suomessa ja Pohjoismaissa tasataan tuloeroja progressiivisella verotuksella, kerääntyy hyvätuloisille ihmisille suuret eläkkeet. Eläkkeet ovat Milanovićin mukaan viivästettyä palkkatuloa. Kun työeläkkeet otettiin huomioon, on Suomi kansainvälisessä eriarvoisuusvertailussa yksi eriarvoisimmista maista. Suomessa hyvätuloiset elävät muita pidempään. Milanovićin mukaan Suomi on nykyään siksi luokkayhteiskunta. == Ilmiö maailmalla == Yonotan Bermanin ja Branko Milanovićin tutkimusten mukaan homoploutia-ilmiö on aiheuttanut viidenneksen Yhdysvaltojen eriarvoisuuden kasvusta vuodesta 1985 lähtien. Maan vaurain kymmenys omistaa 93 prosenttia osakkeista. == Lähteet == Luokka:taloustiede Luokka:Luokkayhteiskunta
Kai Henmark

Kai Henmark (1932 Linköping, Ruotsi – 1980 Tukholma, RuotsiKai Henmark, Store norske leksikon, päivitetty 29.10.2020, viitattu 29.4.2021 ) oli ruotsalainen kirjailija, kriitikko, esseisti ja toimittaja. Henmarkin tuotanto koostuu runoista, proosasta ja esseistiikasta. Sitä luonnehditaan reheväksi. Romaaneissaan hän hyödyntää myyttejä, fantasiaa, dokumentaarista aineistoa, todellisuutta ja satiiria ja liikkuu eri aikatasoissa. Hän yhdistelee kielen eri tyylilajeja, kokeilee monikerroksisuutta ja rinnakkaiskertomuksia. Merkittävimpiä teoksia ovat Det vackra odjuret (1963) ja T. Bullo och Fältmarskalken (1965). ==Lähteet== Luokka:Ruotsalaiset kirjailijat Luokka:Ruotsalaiset kriitikot Luokka:Ruotsalaiset esseistit Luokka:Vuonna 1932 syntyneet Luokka:Vuonna 1980 kuolleet
Kurt Skutnabb

Kurt Theodor Skutnabb (16. kesäkuuta 1908 Helsinki – 1996 Espoo) oli suomalainen pikaluistelija, jonka parhaat luisteluvuodet olivat 1930-luvulla. Uransa jälkeen hän toimi Suomen maajoukkueen valmentajana. Kurt Skutnabb osallistui ensimmäisen kerran vuoden 1929 SM-kisoihin. Hän edusti helsinkiläistä Helsingfors Skridskoklubb (HSK) -seuraa Sen jälkeen hän kilpaili 1930-luvulla kansallisella huipulla osallistuen neljä kertaa Euroopan mestaruuskisoihin (1933, 1935, 1938 ja 1939) sekä kolme kertaa maailmanmestaruuskisoihin (1934, 1937 ja 1939). Hänet viimeiset miesten SM- kisansa olivat vuonna 1948 eli ura kesti lähes 20 vuotta. Sen jälkeenkin hän osallistui useana vuonna ikämiesten SM-kisoihin. Parhaimmiksi sijoituksiksi tulivat vuoden 1933 EM-kisojen 5. sija ja vuoden 1934 MM-kisojen 9. sija. Skutnabb pelasi kesäisin jalkapalloa KIF:n joukkueessa. Puolustajana pelannut Skutnabb pelasi kaikkiaan 23 pääsarjaottelua vuosina 1930-1932. Kilpauransa jälkeen Kurt Skutnabb toimi Suomen maajoukkueen pikaluisteluvalmentajana vuosina 1953-1956. Hän oli mukana Cortina d’Ampezzon talviolympialaisiin vuonna 1956 osallistuneen pikaluistelujoukkueen valmennustehtävissä. Kurt Skutnabbin vajaa 20 vuotta vanhempi serkku oli mestariluistelija, olympiavoittaja Julius Skutnabb. Koulutukseltaan Kurt Skutnabb oli teknikko ja työskenteli myyntivirkailijana Oy L.M.Ericsson Ab:n palveluksessa. == Henkilökohtaiset ennätykset == * 500 metriä 44,9 (Oslo, 22.1.1938) * 1 000 metriä 1.37,6 (Tukholma, 23.2.1945) * 1 500 metriä 2.26,3 (Oslo, 9.2.1941) * 3 000 metriä 5.10,1 (Oslo, 22.1.1938) * 5 000 metriä 8.56,9 (Kotka, 8.2.1941) * 10 000 metriä 18.30,6 (Kotka, 9.2.1941) ==Saavutukset== * SM-hopeaa 1938 sekä SM-pronssia 1934 ja 1941 yhteispisteissä * SM-kultaa 1938 10 000 metrillä == Viitteet == Luokka:Suomalaiset pikaluistelijat Luokka:Suomalaiset pikaluisteluvalmentajat Luokka:Suomalaiset jalkapalloilijat Luokka:Vuonna 1908 syntyneet Luokka:Vuonna 1996 kuolleet
Theodor Schwann

Theodor Schwann (7. joulukuuta 1810 Neuss, Ranskan ensimmäinen keisarikunta – 11. tammikuuta 1882 Köln, Saksan keisarikunta) oli saksalainen lääkäri ja fysiologi. Schwann oli eläinorganismien solurakennetta koskevan teorian perustaja. ==Elämä== Schwann opiskeli lääketiedettä Bonnissa, jossa yksi hänen opettajistaan oli fysiologi Johannes Peter Müller, sekä Würzburgissa ja Berliinissä, jossa hän suoritti tutkinnon vuonna 1834. Hänen väitöskirjansa kanan alkion hengityksestä munassa De necessitate æris atmosphærici ad evolutionem pulli in ovo incubato herätti lääketieteellisen maailman huomion. Valmistuttuaan hän toimi Berliinin anatomisen museon assistenttina. Vuonna 1839 hänestä tuli Leuvenin katolisen yliopiston anatomian professori. Vuonna 1848 Schwannista tuli fysiologian ja vertailevan anatomian professori Liègen yliopistossa. Vuonna 1880 hän jäi eläkkeelle opetustyöstä. ==Soluteoria== Schwann osoitti, että eläinsolut ovat morfologialtaan ja fysiologialtaan samankaltaisia kuin kasvien solut ja että kaikki eläinkudokset ovat osittain peräisin soluista ja koostuvat niistä. Hän esitteli tämän teorian pääteoksessaan Mikroskopische Untersuchungen über die Übereinstimmung in der Struktur und dem Wachstum der Tiere und Pflanzen (Berliini, 1839). Tätä ennen Jan Evangelista Purkyně (1787-1869) oli jo teorisoinut eläin- ja kasvisolujen ytimien välisestä analogiasta, mutta Schwann ansaitsee kuitenkin kunnian tämän teorian kehittämisestä ja vakiinnuttamisesta. Albert von Köllikerin solufysiologia ja Rudolf Virchowin solupatologia perustuvat Schwannin teoriaan. ==Muut fysiologiset tutkimukset== Leuvenissa Schwann havainnoi hiivan itiöiden muodostumista ja päätteli, että sokerin ja tärkkelyksen käyminen oli seurausta elämän prosesseista. Hän tutki lihassupistusta ja hermojen rakennetta ja löysi aksoneja tukevan myeliinitupen, joka tunnetaan nykyisin Schwannin soluina. Hän keksi termin metabolismi elävässä kudoksessa tapahtuville kemiallisille muutoksille, määritteli mikro-organismien roolin mädäntymisessä ja muotoili embryologian perusperiaatteet havaitsemalla, että munasolu on yksittäinen solu, joka lopulta kehittyy kokonaiseksi organismiksi. ==Lähteet== Luokka:Saksalaiset lääkärit Luokka:Saksalaiset fysiologit Luokka:Vuonna 1810 syntyneet Luokka:Vuonna 1882 kuolleet
Tanishaa Mukerji

Tanishaa Mukerji (s. 3. maaliskuuta 1978 Bombay, Maharashtra, Intia), myös pelkästään Tanisha, on intialainen elokuvanäyttelijä, joka tunnetaan parhaiten työstään hindinkielisissä elokuvissa. Hän on elokuvantekijä Shomu Mukherjeen ja näyttelijä Tanujan tytär ja näyttelijä Kajolin nuorempi sisar. == Filmografia == Vuosi Elokuva Rooli Kieli Muuta 2003 Sssshhh… Mahek Gujral Hindi 2004 Popcorn Khao! Mast Ho Jao Tanya Hindi 2005 Neal ’n’ Nikki Nikkita Bakshi Hindi Sarkar Avantika Hindi Tango Charlie Lachchi Narayan Hindi 2007 Unnale Unnale Deepika Tamili 2008 One Two Three Chandni Hindi Kantri Pyaasi Priya Telugu Sarkar Raj Avantika Hindi 2010 Tum Milo Toh Sahi Hindi Cameoesiintyminen 2011 Be Careful Anjali S. Malhotra Hindi 2016 Anna Shikha Hindi 2017 Code Name Abdul Salma Hindi == Lähteet == == Aiheesta muualla == * * Luokka:Intialaiset näyttelijät Luokka:Vuonna 1978 syntyneet Luokka:Elävät henkilöt
Agnes Henningsen

Agnes Henningsen (1869 Ullerslev, Fyn, Tanska – 1962 Kööpenhamina, Tanska) oli tanskalainen kirjailija. Hänen tuotannostaan tunnetuin osa käsittelee moraalisääntöjen ylitystä, kun hän kuvaa naisen eroottisuutta. Hän herätti huomiota myös vapaamielistä kasvatusta koskevilla mielipiteillään. Henningsenin arkkitehtipoika Poul Henningsen on kirjoittanut revyitä ja kulttuurikritiikkiä. ==Lähteet== Luokka:Tanskalaiset kirjailijat Luokka:Vuonna 1869 syntyneet Luokka:Vuonna 1962 kuolleet
Linda M. Godwin

Linda M. Godwin (s. 2. heinäkuuta 1952 Cape Girardeau, Missouri) on yhdysvaltalainen astronautti. Godwin valittiin Nasan astronautiksi kesäkuussa 1985. Hän oli lennoilla STS-37, STS-59, STS-76 ja STS-108. Godwinilla on yli aikaa avaruudessa, josta yli kahdella avaruuskävelyllä. Godwinilla on tohtorin arvosana fysiikassa ja maisterin tutkinto tieteissä Missourin yliopistosta. Hänellä on yksityislentäjän lupakirja. == Lähteet == Luokka:Yhdysvaltalaiset avaruuslentäjät Luokka:Vuonna 1952 syntyneet Luokka:Elävät henkilöt
250 grammaa

250 grammaa on Pirjo Honkasalon ja Pekka Lehdon ohjaama suomalainen yhteiskunnallinen draamaelokuva vuodelta 1983. Elokuva käsittelee ydinsäteilyn vaaroja. Elokuvassa arkkitehti Max Sjöman jättää aikakapselin suunnitelemansa ydinvoimalan kivijalkaan, johon hän kirjoittaa viestin tuleville sukupolville sekä jättää aivosyöpään kuolleen tyttärensä Venlan kuvan. Elokvan nimi viittaa Sjömanin katsomaan televisiolähetykseen, jossa kerrotaan, että 250 grammaa plutoniumia on riittävästi aiheuttamaan syövän jokaiselle maapallon asukkaalle. == Festivaaliosallistuminen == * Elokuva osallistui vuonna 1983 Venetsian elokuvajuhlille. * Elokuva osallistui vuonna 1985 Berliinin elokuvajuhlille. == Lähteet == Luokka:Vuoden 1983 suomalaiset elokuvat Luokka:Suomalaiset draamaelokuvat Luokka:Pekka Lehdon ohjaamat elokuvat Luokka:Pirjo Honkasalon ohjaamat elokuvat
Lievestuoreen terveysasema

Lievestuoreen terveysasema on Laukaan kunnan Lievestuoreen taajamassa sijaitseva terveysasema. Se on Keski-Suomen hyvinvointialueen terveysasema kunnan keskustaajamassa sijaitsevan Laukaan terveysaseman ohella. Terveysasemalla on lääkärin ja hoitajan vastaanotto, diabeteshoitajan vastaanotto sekä hoitotarvikejakelu. Terveysasemalla toimii myös suun terveydenhuolto, neuvola sekä kuntoutus. Terveysasemalla toimii myös Fimlabin näytteenotto. Lievestuoreen terveysaseman yhteydessä toimii kunnan yhteispalvelupiste. Keski-Suomen hyvinvointialueen aluevaltuusto päätti kokouksessaan 11. kesäkuuta 2024, että se lakkauttaa Lievestuoreen terveysaseman vuosien 2024-2030 aikana päättäessään alueen palveluverkosta. Terveysasema on tarkoitus korvata palvelupisteellä. ==Lähteet== ==Aiheesta muualla== * Päivystysten yhteystiedot (laukaa.fi) Luokka:Laukaan rakennukset ja rakennelmat Luokka:Keski-Suomen hyvinvointialue Luokka:Suomen terveysasemat, terveyskeskukset ja terveyskeskuspäivystykset
Alf Henrikson

Alf Henrikson (1905 Huskvarna, Ruotsi – 1995Henrikson, Alf, Kirjasampo, viitattu 29.4.2021) oli ruotsalainen runoilija, pakinoitsija ja tietokirjailija. Henrikson julkaisi Dagens Nyheterissä runoja ajankohtaisista aiheista, joita on julkaistu myös kokoelmina. Hän teki eri kulttuureja esitteleviä kirjoja ja kirjasarjoja, kuten Antiikin tarinoita. ==Suomennetut teokset== * Antiikin tarinoita 1–2 (Antikens historier), suom. Maija Westerlund, WSOY 1963 * Suuri tarukirja (Hexikon), suom. Hannu Hiilos ym., Helsinki: Koko kansan kirjakerho 1983 ISBN 951-864-014-9 ==Lähteet== Luokka:Ruotsalaiset kirjailijat Luokka:Vuonna 1905 syntyneet Luokka:Vuonna 1995 kuolleet
Jari Sinkkonen

Jari Sinkkonen -nimisiä henkilöitä on useita: * Jari Sinkkonen (s. 1951), lastenpsykiatri ja kirjailija * Jari Sinkkonen (s. 1970), rumpali
Nikolai Dubov

Nikolai Ivanovitš Dubov (, 4. marraskuuta 1910 Omsk – 24. toukokuuta 1983 Kiova) oli venäläinen neuvostokirjailija. Nikolai Dubov syntyi työläisperheeseen. Hän työskenteli veturien korjauspajassa ja myöhemmin toimittajana. Toisen maailmansodan aikana hän oli asetehtaalla. Dubov tuli tunnetuksi lastenkirjailijana 1950-luvun alussa. Hänen teoksensa käsittelevät nuorten aikuistumista ja moraalisia valintoja. Romaaniksi Gore odnomu (”Yksin on vaikeaa”) yhdistetyt pienoisromaanit Sirota (”Orpo”, 1955) ja Žostkaja proba (”Koetus”, 1960) saivat Neuvostoliiton valtionpalkinnon vuonna 1970. Kirjailijan parhaina teoksina pidetään pienoisromaaneja Maltšik u morja (”Poika meren rannalla”, 1963) ja Beglets (”Karkuri”, 1966). ==Suomennettu teos== * Jokiloistot (Ogni na reke). Suom. Paavo Alatalo. Petroskoi: Karjalan ASNT:n valtion kustannusliike, 1957. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1910 syntyneet Luokka:Vuonna 1983 kuolleet
Ubah Ali

Ubah Ali (s. 1996) on somalimaalainen aktivisti, joka on kampanjoinut naisten sukupuolielinten silpomista vastaan. BBC listasi hänet 100 Women -listalleen vuonna 2020. == Tausta ja yksityiselämä == Ali syntyi vuonna 1996 Somalimaassa. Hän on itse joutunut silpomisen uhriksi ollessaan 6-vuotias. Ali opiskelee Beirutin Amerikalaisessa yliopistossa pääaineenaan politiikkaa ja ihmisoikeudet. == Aktivistina == Vuonna 2015 aloitti uransa aktivistina perustamalla Hope for Somaliland Community -nimisen järjestön, jonka tarkoitus oli kerätä varoja nälänhädästä kärsivälle kotiseudulleen. Kolme vuotta myöhemmin hän oli mukana perustamassa uutta järjestöä nimeltä Solace for Somaliland Girls, jonka tarkoituksena oli lopettaa silpominen. Järjestön tarkoitus on valistaa ihmisiä silpomisen vaaroista ja samalla voimaannuttaa silpomisen uhreja. == Lähteet == == Aiheesta muualla == * Ubah Ali Twitterissä Luokka:Vuonna 1996 syntyneet Luokka:Somalimaalaiset henkilöt Luokka:Elävät henkilöt
Victor Louis

Victor Louis, alun perin Louis-Nicolas Louis (10. toukokuuta 1731 Pariisi – 2. heinäkuuta 1800 Pariisi), oli ranskalainen uusklassismia edustanut arkkitehti.Curl 1999, s. 393 Louis suunnitteli Varsovan kuninkaalliseen palatsiin useita sisätiloja vuonna 1765. Palattuaan Ranskaan hänsuunnitteli kuvernöörin palatsin Besançoniin, joka valmistui vuonna 1776. Victor Louisin merkittävin työ on Bordeaux'n suuri teatteri (1773–1780). Sen julkisivua koristaa koko fasadin levyinen korinttilainen pylväikkö. Rakennuksen suuressa eteisaulassa on loistelias symmetrinen portaikko. Pääsalin pohjakaava on puolikaaren muotoinen, ja sitä kehystävät jättiläismäiset kompositapylväät. Teatterissa on lisäksi ovaali konserttisali. Louisin suunnittelemalla teatterilla oli suuri vaikutus myöhemmin rakennettuihin teatterirakennuksiin, näistä tunnetuimpana Charles Garnierin suunnittelema Pariisin ooppera. Louis piirsi myös joukon kartanoita sekä suunnitteli Pariisin kuninkaallisen palatsin puutarhaa ympäröineet elegantit pylväiköt ja siipirakennukset. Victor Louis suunnitteli myös Theatre Palais Royalin, joka toimi sittemmin Comédie- Françaisen teatterirakennuksena. ==Kuvagalleria== Tiedosto:Préfecture du Doubs (façade sur jardin) (adjusted).jpg|Kuvernöörin talo Besançonissa Tiedosto:GrandTheatreBordeaux2.jpg|Bordeaux’n teatterin pääjulkisivun pylväikkö. Tiedosto:Grand escalier de l'opéra de Bordeaux.jpg|Bordeaux’n teatterin pääportaikko Tiedosto:Théâtre de Bordeaux plan au niveau des secondes loges - Marionneau 1881 - Google Books.jpg| Bordeaux’n teatterin pohjakaava. Tiedosto:Galerie du Beaujolais.JPG|Palais Royalin sivusiipi. == Lähteet == *Curl, James Stevens: Dictionary of architecture. Oxford University Press 1999. ISBN 0-19-210006-8 === Viitteet === Luokka:Ranskalaiset arkkitehdit Luokka:Vuonna 1731 syntyneet Luokka:Vuonna 1800 kuolleet
Sergei Grigorjev

Sergei Timofejevitš Grigorjev (, oikea sukunimi Grigorjev-Patraškin, Григорьев-Патрашкин; 14. lokakuuta 1875 Syzran – 20. maaliskuuta 1953 Moskova) oli venäläinen neuvostokirjailija. Sergei Grigorjev syntyi työläisperheeseen. Hän matkusteli eri puolilla Venäjää ja kirjoitteli lehtiin. Grigorjev on kirjoittanut historiallisia romaaneja ja jännittäviä lastenkertomuksia, joista eräät olivat aikanaan varsin suosittuja. ==Suomennettu teos== * Veturi Et 5324: kertomus (Parovoz Et 5324). Leningrad: Kirja, 1930. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1875 syntyneet Luokka:Vuonna 1953 kuolleet
Bob McLeod

Robert "Bob" McLeod (s. 1952 Fort Providence, Kanada) on kanadalainen poliitikko ja Kanadan Luoteisterritorioiden pääministeri. Hän opiskeli Albertan yliopistossa, teknologian instituutissa. Luokka:Kanadalaiset poliitikot Luokka:Vuonna 1952 syntyneet Luokka:Elävät henkilöt
Luettelo Saksan puolueista

Tämä artikkeli on luettelo Saksan puolueista. == Saksan liittopäivillä tai Euroopan parlamentissa edustetut puolueet == Puolue Politiikka Jäsenet Logo Nimi Lyhenne Puheenjohtaja Asemointi Ideologia Saksan liittopäivät Euroopan parlamentti Saksan sosiaalidemokraattinen puolue Sozialdemokratische Partei Deutschlands SPD Lars Klingbeil Saskia Esken keskusta-vasemmisto sosiaalidemokratia, demokraattinen sosialismi Saksan kristillisdemokraattinen unioni Christlich Demokratische Union Deutschlands CDU Friedrich Merz keskusta- oikeisto kristillisdemokratia, liberaalikonservatismi Liittouma 90/Vihreät Bündnis 90/Die Grünen GRÜNE Ricarda Lang Omid Nouripour keskusta-vasemmisto vihreä liike, EU-myönteisyys Vapaa demokraattinen puolue Freie Demokratische Partei FDP Christian Lindner keskusta, keskusta-oikeisto liberalismi, klassinen liberalismi Vaihtoehto Saksalle Alternative für Deutschland AfD Tino Chrupalla oikeisto, äärioikeisto kansalliskonservatismi, oikeistopopulismi Baijerin kristillissosiaalinen unioni Christlich-Soziale Union in Bayern CSU Markus Söder keskusta-oikeisto kristillisdemokratia, konservatismi Vasemmisto Die Linke LINKE Janine Wissler Susanne Hennig-Wellsow vasemmisto demokraattinen sosialismi, vasemmistopopulismi Südschleswigscher Wählerverband SSW Christian Dirschauer keskusta-vasemmisto regionalismi, vähemmistöjen intressit Vapaat äänestäjät Freie Wähler FW Hubert Aiwanger keskusta-oikeisto konservatismi, regionalismi Saksan piraattipuolue Piratenpartei Deutschland PIRATEN Sebastian Alscher synkreettinen piraattiaate, suora demokratia == Lähteet == Saksa *
Antonina Golubeva

Antonina Georgijevna Golubeva (, 13. tammikuuta 1899 Moskova – 20. marraskuuta 1989 Leningrad) oli venäläinen neuvostokirjailija. Antonina Golubeva syntyi työläisperheeseen. Hän työskenteli näyttelijänä ja valmistui Gorkin kirjallisuusinstituutista vuonna 1934. Myöhemmin Golubeva työskenteli kirjallisuuslehti Zvezdan toimittajana ja Lenfilmin neuvonantajana. Golubeva muistetaan lähinnä Sergei Kirovin lapsuudesta ja nuoruudesta kertovasta pienoisromaanista Urzhumin poika (Maltšik iz Uržuma, 1936). Samaa aihetta käsittelee Kertomuksia Sergei Kostrikovista (Rasskazy o Serjože Kostrikove, 1953). Lastenkirjojen lisäksi Golubeva kirjoitti näytelmiä. ==Suomennettuja teoksia== * Kertomuksia Sergei Kostrikovista. Suom. Paavo Alatalo. Petroskoi: Karjalais-suomalaisen SNT:n valtion kustannusliike, 1953. * Poikanen Urshumista: kertomus S. M. Kirovin lapsuus- ja nuoruusvuosista. Suom. Hilkka Mäkelin. Petroskoi: Karjalais-Suomalaisen SNT:n valtion kustannuslike, 1941. * Urzhumin poika: kertomus S. M. Kirovin lapsuus- ja nuoruusvuosista. Suom. Hilkka Mäkelin. Petroskoi: Karjalais-suomalaisen SNT:n valtion kustannusliike, 1949. ==Lähteet== Luokka:Neuvostoliittolaiset kirjailijat Luokka:Venäläiset lasten- ja nuortenkirjailijat Luokka:Vuonna 1899 syntyneet Luokka:Vuonna 1989 kuolleet
Fort Providence

Fort Providence (sleviksi Zhahti Koe tai Zhahti Kue, "lähetysasema") on kylä Luoteisterritorioiden eteläosassa Kanadassa. Kylä sijaitsee Ison Orjajärven länsipuolella. Deh Cho -silta avattiin 30. marraskuuta 2012 lähellä Providencen linnoitusta Mackenziejoen yli. Silta korvaa autolautan ja jääsillan, eli joen yli voi matkustaa vuoden ympäri. Fort Providencen väkiluku oli Kanadan vuoden 2006 väestönlaskennassa 727 henkeä ja väentiheys 2,8 asukasta neliökilometrillä. Kylän pinta-ala on 256,33 neliökilometriä, ja suurin osa asukkaista kuuluu alkuperäiskansoihin. == Lähteet == Luokka:Kanadan kylät
Sonia I. Seneviratne

Sonia Isabella Seneviratne (s. 1974 Lausanne, Sveitsi) on sveitsiläinen ilmastotutkija, jonka erityisalaa ovat ilmaston ääri-ilmiöt ja maaperän ja ilmaston välinen vuorovaikutus. Hän on tutkinut kuiviin ja hellekausiin johtavia prosesseja, ja maanpeitteen muutosten yhteyksiä paikallisilmastoon ja ilmastonmuutokseen. Tutkimuksen välineinä hän käyttää ilmastomalleja, pintahavaintoja ja satelliittidataa. Hän julkaisi vuonna 2006 Nature-lehdessä artikkelin Land-Atmosphere Coupling and Climate Change in Europe, jossa kuvataan ensimmäistä kertaa, miten suuresti maaperän kuivuminen vaikuttaa helleaaltojen muodostumiseen Euroopassa - aiemmin oli ajateltu niiden johtuvan vain ilmakehän kiertoliikkeiden vaihtelusta. Seneviratne on opiskellut ja työskennellyt Yhdysvalloissa ja Sveitsissä, missä hänellä on professuuri ETH Zürichissa vuodesta 2016. Vuonna 2021, kun Reuters arvioi maailman tuhat vaikutusvaltaisinta ilmastotutkijaa, Seneviratne oli sijalla yhdeksän. Hän on ollut myös Thomson Reutersin listalla maailman viitatuimmista tutkijoista vuosina 2014-2020. Seneviratne on kirjoittanut useita IPCC:n raportteja ja johtaa kuudennen arviointiraportin kirjoittamista. == Lähteet == Luokka:Sveitsiläiset fyysikot Luokka:Sveitsiläiset professorit Luokka:Vuonna 1974 syntyneet Luokka:Elävät henkilöt
Pekka Vilpas

Pekka Vilpas () oli suomalainen hovimestari ja kokki. Hän toimi neljän Suomen tasavallan presidentin hovimestarina 38 vuoden ajan vuodesta 1963 lähtien. Ennen sitä hän toimi Matti Kurki -koululaivan toisena pääkokkina. Työssään presidentin hovimestarina hän vastasi paitsi presidenttien arjen sujumisesta, myös juhlista kuten itsenäisyyspäivän vastaanotoista ja diplomaattipäivällisistä. Työn vaativinta osaa olivat Suomeen tehdyt valtiovierailut juhlaillallisineen. Vilpas oli työssään erittäin huolellinen ja piti työssään kuulemansa luottamukselliset asiat luottamuksellisina eläkkeelläkin. ==Lähteet== ==Kirjallisuutta== * Luokka:Suomalaiset kokit Luokka:Vuonna 1938 syntyneet Luokka:Vuonna 2021 kuolleet
Liberaalikonservatiiviset reformistit

Liberaalikonservatiiviset reformistit (saks. Liberal-konservative Reformer, LKR) on saksalainen keskusta-oikeistolainen poliittinen puolue, joka tunnettiin heinäkuusta 2015 marraskuuhun 2016 ALFA -nimisenä. Puolueella on kaksi edustajaa Saksan parlamentissa. == Lähteet == Luokka:Saksan puolueet
Château-d’Œx

Château-d’Œx () on kunta Sveitsin Vaud’n kantonissa. Se sijaitsee Riviera- Pays-d’Enhaut’n alueella. Aiemmin kunnasta on käytetty myös saksankielisiä nimityksiä Ösch ja Oesch. Château-d’Œx sijaitsee ranskankielisellä alueella. Château-d’Œx’n rajanaapureita ovat Haut-Intyamon, Grandvillard ja Charmey, idässä Rougemont, Saane ja Gsteig bei Gstaad, etelässä Ormont-Dessus ja Villeneuve sekä lännessä Rossinière. Kunta oli osa Pays-d’Enhaut’n aluetta, kunnes se purettiin 31. elokuuta 2006, ja Château-d'Œx’stä tuli osa uutta Riviera-Pays-d'Enhaut’n aluetta. == Paikallinen hallinto == Jokainen alueelta lähtöisin oleva perhe kuuluu ns. patriisikuntaan ja on vastuussa kunnan alueella olevista kiinteistöjen kunnossapidosta. == Väestö == Château-d'Oex on (31. joulukuuta 2023) 3 624 asukkaan keskikokoinen kunta Vaudin kantonissa. Asukkaista 88,5 % on ranskankielisiä, 3,6 % saksankielisiä ja 2,4 % englanninkielisiä (vuodesta 2000). Château-d'Œx’n väkiluku kasvoi voimakkaasti etenkin 1800-luvun jälkipuoliskolla. Sen jälkeen kun väkiluku oli jatkanut kasvuaan 3 840 asukkaaseen vuoteen 1930 mennessä, vuonna 1980 havaittiin yli 25 prosentin lasku voimakkaan muuttoliikkeen vuoksi. Sen jälkeen väestönkasvu on jälleen ollut vähäistä. == Historia == Château-d’Œx mainitaan ensimmäisen kerran vuonna 1115 nimillä Oit, Oyz, Oix ja Oyez. Pays-d’Enhaut’sta tuli piiri vuonna 1803, ja Château-d'Oexista tehtiin alueen pääkaupunki ja hallinnollinen keskuspaikka. == Valokuvia kunnasta == Tiedosto:Château d'Oex (veduta generale).JPG|Yleiskuva Château d’Œx’n kaupungista. Tiedosto:Château-d'Oex Kirche.jpg|San Donaton reformoitu kirkko, todistettu olemassaolo vuodesta 1175 ja rakennettu uudelleen 1300-luvulla. Tiedosto:2012-08-16 13-13-30 Switzerland Canton de Vaud Château-d'Oex.JPG|Château-d’Œx’n rautatieasema. == Lähteet == == Aiheesta muualla == * Kunnan kotisivut * Sveitsin paikannimitutkimuksen portaali ja karttakanta. Luokka:Vaud’n kunnat
Nikolai Garin-Mihailovski

Nikolai Georgijevitš Mihailovski (, kirjailijanimeltään N. Garin, Н. Га́рин; 20. helmikuuta 1852 Pietari – 10. joulukuuta 1906 Pietari) oli venäläinen insinööri, kirjailija ja lehtimies. Nikolai Garin-Mihailovski syntyi sotilaan perheeseen. Hän kävi lukion Odessassa ja valmistui Pietarin liikenneinsinööri- instituutista vuonna 1878. Garin-Mihailovski työskenteli rautatieinsinöörinä ja teki 1880-luvulla alussa epäonnistuneen kokeilun maaseudun kehittämiseksi narodnikkien oppien mukaisesti. Myöhemmin hän toimi lehtimiehenä ja tuki bolševikkien toimintaa. Garin-Mihailovski alkoi kirjoittaa 1880-luvun lopussa. Hänen kuvasi kertomuksissaan maaseutua, työläisiä ja teknistä sivistyneistöä. Kirjailijan teoksista keskeisin on muuttuvan Venäjän nuorisoa kuvaava omaelämäkerrallinen sarja Tjoman lapsuus (Detstvo Tjomy, 1892), Gimnazisty (”Lukiolaisia”, 1893), Studenty (”Opiskelijoita”, 1895) ja Inženery (”Insinöörejä”, 1907). Hän julkaisi myös matkakuvauksia Koreasta ja Kiinasta. ==Suomennettuja teoksia== * Korealaisia satuja (Koreiskije skazki). Suom. Annikki Kemppi. Petroskoi: Karjalan ASNT:n valtion kustannusliike, 1956. * Timo ja Musti (Tjoma i Žutška). Suom. Inkeri Letonmäki. Petroskoi: Karjalais- suomalaisen SNT:n valtion kustannusliike, 1950. * Tjoman lapsuus (Detstvo Tjomy). Suom. Inkeri Letonmäki. Petroskoi: Karjalais-suomalaisen STN:n valtion kustannusliike, 1955. ==Lähteet== Luokka:Venäläiset kirjailijat Luokka:Vuonna 1852 syntyneet Luokka:Vuonna 1906 kuolleet
Esteban Echeverría

Esteban Echeverría (2. syyskuuta 1805 Buenos Aires, Argentiina – 19. tammikuuta 1851 Montevideo, Uruguay) oli argentiinalainen runoilija ja kirjailija, jolla oli merkittävä rooli argentiinalaisen kirjallisuuden kehityksessä. Häntä pidetään yhtenä Latinalaisen Amerikan tärkeimmistä romantiikan edustajista. == Elämäkerta == Esteban Echeverría syntyi tuolloin vielä Espanjan vallassa olleessa Buenos Airesissa 2. syyskuuta 1805 biskajalaisen José Domingo Echeverrían ja argentiinalaisen María Espinosan lapseksi. Kun hän vuonna 1822 pääsi yliopistoon, hänen isänsä oli jo kuollut ja äitikin menehtyi pian. Lokakuussa 1825 Echeverría muutti Ranskaan ja opiskeli Pariisissa vuodet 1826–1830, joita on sittemmin sanottu hänen elämänsä viideksi ratkaisevaksi vuodeksi. Noina vuosina Echeverría omaksui romantiikan aatesuunnan, jota hän sittemmin levitti myös kotimaahansa. Vuonna 1830 Echeverría palasi Argentiinaan ja kirjoitti siellä ensimmäisen runonsa. Ensimmäinen romanttinen tarina Elvira julkaistiin nimettömänä paikallisessa sanomalehdessä vuonna 1832. Echeverría vaikutti välillisesti Juan Manuel de Rosasin diktatuurin kaatumiseen. Vuonna 1840 hänet pakotettiin lähtemään maanpakoon Uruguayn Colonia del Sacramentoon, josta hän seuraavana vuonna siirtyi pääkaupunki Montevideoon. Siellä hän kirjoitti tunnetuimmat teoksensa, El mataderon (Teurastamo), joka julkaistiin vasta vuosikymmeniä hänen kuolemansa jälkeen, ja mapuche-intiaanien kaappaamaksi joutuneesta valkoisesta naisesta kertovan runoelman La cautiva, joka myös on yksi 1800-luvun Latinalaisen Amerikan tunnetuimmista kirjallisista teoksista. Echeverría kuoli Montevideossa 19. tammikuuta 1851 keuhkotautiin 45 vuoden ikäisenä. Hänen jäännöksensä on haudattu Buceon hautausmaalle. == Lähteet == Luokka:Argentiinalaiset kirjailijat Luokka:Argentiinalaiset runoilijat Luokka:Vuonna 1805 syntyneet Luokka:Vuonna 1851 kuolleet
Katharine Hayhoe

Katharine Hayhoe (s. 1972) on kanadalaissyntyinen ilmastotutkija, joka toimii valtiotieteiden professorina Texas Tech Universityssä Yhdysvalloissa. Hänen tutkimuksensa keskittyy ilmastonmuutoksen vaikutuksiin yhteiskuntaan ja elinympäristöön. Tutkimuksensa lisäksi Hayhoe tunnetaan ansioistaan ilmastoviestinnässä. Hän luennoi erityisesti kristityille ryhmille ja on itsekin aktiivinen evankelisen kirkon jäsen. Vuonna 2014 TIME-lehti listasi hänet maailman sadan vaikutusvaltaisimman ihmisen joukkoon. Hayhoen TED- luentoa on katsottu 1,7 miljoonaa kertaa. Hän on PBS:n ilmastonmuutoksesta kertovan Global Weirding -sarjan juontaja ja tuottaja. == Lähteet == Luokka:Yhdysvaltalaiset professorit Luokka:Vuonna 1972 syntyneet Luokka:Elävät henkilöt
Sour (albumi)

Sour on yhdysvaltalaisen laulaja-lauluntekijä Olivia Rodrigon esikoisalbumi. Se julkaistiin 21. toukokuuta 2021.Olivia Rodrigo Is (Not So) Sweet and Low on Newly Released Debut Album Sour Vulture 21.5.2021Olivia Rodrigo's 'Sour' Is Here: Stream It Now Billboard 21.5.2021 Albumin debyyttisingle ”Drivers License” julkaistiin 8. tammikuuta 2021 ja se nousi listaykköseksi useassa maassa, Yhdysvallat ja Suomi mukaan lukien. Albumin toinen single ”Deja Vu” julkaistiin 1. huhtikuuta ja kolmas single ”Good 4 U” 14. toukokuuta. ”Deja Vu” nousi Yhdysvalloissa Billboard 100 -listan sijalle 8.Olivia Rodrigo Is 'Screaming & Crying' After Doubling Up in the Hot 100 Top 10 Billboard 12.4.2021 ”Good 4 U” nousi listaykköseksi Yhdysvalloissa ja Kanadassa.Olivia Rodrigo Is 'So Happy' After 'Good 4 U' Becomes Her Second Hot 100 No. 1 Billboard 24.5.2021Billboard Canadian Hot 100 - The Week of May 29, 2021 Billboard. Viitattu 25.5.2021 Rodrigo on osallistunut kaikkien albumin kappeleiden säveltämiseen. Hän on säveltänyt ja sanoittanut useimmat kappaleet Dan Nigron kanssa. Nigro toimi albumilla päätuottajana.Pop’s Buzziest New Songwriter Knows Exactly What to Say Atlantic 22.5.2021Olivia Rodrigo has become pop's brightest new star - here's how BBC 21.5.2021 Albumin julkaisun jälkeen kahden sen kappaleen tekijöihin on lisätty takautuvasti muita kirjoittajia. Kappaleen ”Deja Vu” tekijäksi lisättiin muun muassa Taylor Swift, sillä se muistuttaa Swiftin ”Cruel Summer” -kappaletta. ”Good 4 U” -kappaleen tekijöihin lisättiin Paramore -yhtyeen laulaja Hayley Williams ja entinen kitaristi Josh Farro, koska kappale muistuttaa yhtyeen kappaletta ”Misery Business” (säv. Williams ja Farro). == Kappaleet == Olivia Rodrigo Details Debut Album ‘Sour,’ Reveals Tracklist Rolling Stone 13.4.2021SOUR by Olivia Rodrigo Apple Music. Viitattu 21.5.2021 * Kappale ”1 Step Forward, 3 Steps Back” käyttää pohjana melodiaa Taylor Swiftin kappaleesta ”New Years Day” (säv. Swift & Jack Antonoff).Why Taylor Swift Got a Writing Credit on Olivia Rodrigo’s Album Rolling Stone 20.5.2021 * Swift, Antonoff ja Annie Clark lisättiin kappaleen ”Deja Vu” tekijöihin jälkikäteen, koska kappale on saanut vaikutteita Swiftin kappaleesta ”Cruel Summer” (säv. Swift, Antonoff & Clark). * Hayley Williams ja Josh Farro lisättiin kappaleen ”Good 4 U” tekijöihin jälkikäteen, koska kappale muistuttaa Paramore -yhtyeen kappaletta ”Misery Business” (säv. Williams & Farro) == Arvostelut == * Helsingin Sanomat: * Soundi: == Lähteet == == Aiheesta muualla == * Sour Discogsissa Luokka:Vuoden 2021 esikoisalbumit Luokka:Yhdysvaltalaiset popalbumit Luokka:Olivia Rodrigon albumit
Teresa Bellanova

Teresa Bellanova (s. 17. elokuuta 1958) on italialainen poliitikko, joka on toiminut mm. maansa maatalousministerinä. == Tausta ja yksityiselämä == Bellanova syntyi Etelä-Italiassa vuonna 1958. Peruskoulun päätyttyä hän aloitti maatalousapulaisena ollessaan 14-vuotias. Seuraavana vuonna Bellanova liittyi ammattiliittoon, koska oli tyytymätön huonoihin työoloihin.. Vuonna 1988 hänet nimitettiin Leccen provinssin maataloustyöntekijäiden ammattiliiton pääsihteeriksi. Ollessaan työmatkalla Bellanova tapasi miehensä Abdellah El Motassime, joka toimi tulkkina. Parilla on yksi poika.. == Poliittinen ura == Vuoden 2006 vaaleissa Bellanova valittiin ensimmäistä kertaa Italian edustajainhuoneeseen. Tuolloin hän edusti vasemmistodemokraatteja. Vuonna 2014 hänet nimitettiin alivaltiosihteeriksi Italian työministeriöön.. Bellanova valittiin Italian senaattiin vuonna 2018. Hän edustaa Emilia-Romagnan aluetta. Vuonna 2019 Bellanova kuului Matteo Renzin johtamaan demokraattisesta puolueesta irtautuneeseen ryhmään, joka perusti myöhemmin uuden puolueen nimeltä Italia Viva. Bellanova toimii puolueen varapuheenjohtajana. Syyskuussa 2019 Bellanova nousi Italian maatalousministeriksi. Hän toimi virassa tammikuuhun 2021 asti, jolloin Italia Viva lähti hallituksesta vastalauseena hallituksen suunnitelmalle käyttää Italialle suunniteltu tuki- ja lainapaketti. Maaliskuusta 2021 alkaen Bellanova on toiminut varaliikenneministerinä Draghin hallituksessa. == Lähteet == Luokka:Italialaiset poliitikot Luokka:Maatalousministerit Luokka:Vuonna 1958 syntyneet Luokka:Elävät henkilöt
Ragaa el-Gedawy

Ragaa el-Gedawy (; 6. syyskuuta 1934 – 5. heinäkuuta 2020) oli egyptiläinen näyttelijä. Hän esiintyi lukuisissa egyptiläisissä elokuvissa ja televisiosarjoissa. Vuonna 2020 el-Gedawy kuoli saatuaan COVID-19 -tartunnan. ==Elämäkerta== Ragaa el-Gedawy syntyi Ismailiassa Suezin kanavan varrella tuolloin brittien hallitsemassa Egyptissä 6. syyskuuta 1934. Hänen isänsä oli lakimies Aly el-Gedawy ja äiti Fatma el-Gamil. Ragaa el-Gedawyn alkuperäinen etunimi oli Nagaat. Hän otti nimen Ragaat myöhemmällä näyttelijänurallaan. Hänen vanhempansa erosivat el-Gedawyin ollessa vielä nuori. Hän ja hänen siskonsa lähetettiin tuolloin asumaan tätinsä luokse Kairoon. Gedawy sai koulutuksen fransiskaaninunnien ylläpitämällä arvostetulla sisäoppilaitoksella. Hän oppi puhumaan englantia, ranskaa ja italiaa työskennellen sittemmin esimerkiksi kääntäjänä. Vuonna 1958 hän osallistui kauneuskilpailuun Miss Puuvillan tittelistä voittaen kisan. Hän alkoi saada töistä elokuvista. Gedawyn ensimmäinen rooli oli vuoden 1959 elokuvassa Doaa al-Karawan. Elokuva oli myös Egyptin ehdokas parhaan vieraskielisen elokuvan Oscar-ehdokkaaksi. Jonkin aikaa tämän jälkeen el-Gedawy työskenteli mallina Ranskassa. Hän palasi Egyptiin näytellen elokuvassa Ishayat hub. Hänen kanssanäyttelijöitään olivat tuolloin esimerkiksi Omar Sharif ja Soad Hosni. Vuonna 1970 Ragaa el-Gedawy meni naimisiin Hassan Mokhtarin kanssa. Mokhtar pelasi jalkapalloa ismailialaisessa joukkueessa ja valmensi myöhemmin Egyptin jalkapallomaajoukkuetta. Pari sai tyttären. Ragaa el-Gedawyn näyttelijänura jatkui myös myöhemmällä iällä. Hänelle tyypillisiä rooleja olivat esimerkiksi äiti tai elegantti yläluokkainen nainen. Hän alkoi näytellä televisiosarjoissa, joita esitettiin etenkin ramadanin aikaan perheiden kokoontuessa yhteen seuraamaan televisiota. Ragaa el-Gedawy oli ajoittain mukana samaan aikaan jopa kuudessa eri televisiosarjassa. Yhteensä hän esiintyi yli 300 elokuvassa, televisiotuotannossa tai teatterinäytelmässä. Ragaa el-Gedawy sairastui toukokuussa 2020 kesken televisiosarjan kuvausten. Sairaudeksi paljastui COVID-19. Hänet otettiin nopeasti sairaalahoitoon. Tuolloin esiintyi myös väitteitä, joiden mukaan hän sai julkisuuden hahmona hoitoa muita nopeammin. Joka tapauksessa kuusi viikkoa sairaalassa kotikaupungissaan Ismailiassa oltuaan el-Gedawy kuoli taudin takia 5. heinäkuuta 2020. ==Lähteet== Luokka:Egyptiläiset näyttelijät Luokka:Vuonna 1934 syntyneet Luokka:Vuonna 2020 kuolleet
Addrup

Addrup on noin 300 asukkaan kylä Essenin (Oldenburg) kunnassa Saksan Ala- Saksin osavaltiossa. == Sijainti == Addrupin kylää ympäröivät kylät Bevern, Calhorn, Gut Lage, Lüsche ja Uptloh. Addrup sijaitsee Oldenburgin maakunnassa. == Historia == Addrupin kylä mainitaan ensimmäisen kerran asiakirjassa vuodelta 950. Tällöin kylää kutsuttiin nimellä Adathorp. Nimen kirjoitusasu on vaihdellut vuosien varrella; vuonna 1340 nimi kirjoitettiin Addorpe, vuonna 1376 Adorpe. Keskiajalla Tecklenburgin kreivikunta perusti Addrupiin vapaan tuomioistuimen. Kylä on ollut osa Münsterin ruhtinaspiispakuntaa, Oldenburgin herttuakuntaa, Ems-superioria osana Ranskan ensimmäistä keisarikuntaa, Oldenburgin suurherttuakuntaa, Oldenburgin vapaavaltiota sekä Gau Weser-Emsin hallinnollista aluetta natsi-Saksassa. Nykyään Addrup kuuluu Ala-Saksin osavaltioon. On tiedossa, että kahdeksan eri addrupilaisen perheen sukupuut juontavat juurensa yli 500 vuoden päähän. Vuonna 1987 Addrupin asukkaat rakensivat Göpeplatzin, kylän kokoontumispaikan, jossa on paviljonki ja leikkikenttä lapsille. == Merkittäviä henkilöitä== * Caspar Heinrich Borges (1824–1890), Detroitin piispa * Clemens große Macke (* 1959), entinen Ala- Saksin maapäivien jäsen == Lähteet == * https://addrup.de/index: kotisivu * https://www.essen-oldb.de/die-gemeinde/ortsteile-dorfgemeinschaften/addrup/ Luokka:Saksan kylät Luokka:Ala-Saksi
Vilpas

Vilpas voi tarkoittaa muun muassa: == Henkilönnimet == *Vilpas, suomalainen miehen etunimi *Vilpas, sukunimenä: **Eija Vilpas (s. 1957), suomalainen näyttelijä, käsikirjoittaja ja koomikko **Pekka Vilpas (1938–2021), suomalainen hovimestari ja kokki == Musiikki == *Eija Vilpas, Eija Vilppaan albumi vuodelta 1993 == Urheilu == *Salon Vilpas, urheilun yleisseura *Vilpas Vikings, koripalloseura Luokka:Sukunimet
Drivers License

Drivers License on yhdysvaltalaisen Olivia Rodrigon debyyttisingle. Se julkaistiin 8. tammikuuta 2021 Geffen Recordsin ja Interscope Recordsin toimesta. Kappaleen on tuottanut ja sanoittanut Daniel Nigro yhdessä Rodrigon kanssa. Kappale rikkoi useita ennätyksiä Spotifyn ja Amazon Musicin suoratoistopalveluissa. Kappale nousi ensimmäisellä listaviikolla Yhdysvaltain Billboard Hot 100 -listan kärkeen. Suomessa kappale nousi myös virallisen singlelistan kärkeen. == Listasijoitukset == Lista Sijoitus Lähde Britannian singlelista 1. Italian singlelista 8. VG-lista 1. Ranskan singlelista 2. Sverigetopplistan 1. Saksan singlelista 2. Suomen virallinen singlelista 1. Hitlisten 1. Billboard Hot 100 1. ==Lähteet== Luokka:Vuoden 2021 kappaleet Luokka:Yhdysvaltalaiset popkappaleet Luokka:Suomen singlelistan ykköset Luokka:Billboard Hot 100 -listan ykköset Luokka:Britannian singlelistan ykköset Luokka:Olivia Rodrigon kappaleet
Joanne Simpson

Joanne Simpson (o.s. Gerould 23. maaliskuuta 1923 – 2010) oli yhdysvaltalainen meteorologi, joka tutki etenkin tropiikin pilviä ja ilmavirtauksia. Yli 50 vuotta kestäneen uransa aikana hän tutki hurrikaaneja, pasaatituulten vaikutusta pilvien muodostumiseen, meren ja ilmakehän vuorovaikutusta, pilvien keskinäistä vuorovaikutusta, kehitti pilvimallin ja osallistui TRMM (Tropical Rainfall Monitoring Mission) -satelliittihankkeeseen. Simpson väitteli Chicagon yliopistossa vuonna 1949. Hän oli Yhdysvaltojen ensimmäinen naispuolinen meteorologian tohtori. Simpson aloitti meteorologian opinnot toisen maailmansodan aikana, kun Carl-Gustaf Rossby oli juuri perustanut Chicagoon meteorologian laitoksen. Hänen väitöskirjansa aihe olivat pilvet, joita Rossby piti vähämerkityksellisinä, ja ohjaajana toimi Herbert Riehl joka oli luennoinut Simpsonille tropiikin meteorologiaa. Riehl ja Simpson osoittivat 1950-luvulla lentokoneilla tehdyillä kokeellisilla tutkimuksilla ja niihin liittyvillä teoreettisilla tarkasteluilla, että tropiikin kumpupilvet ovat Hadleyn solun ja pasaatituulten liikkeellepaneva voima. Riehlin toinen oppilas, Robert Simpson tutki hurrikaanin energianlähteitä. Joanne ja Robert Simpson olivat naimisissa 45 vuoden ajan, ja he työskentelivät myös yhdessä. Simpson oli myös ensimmäisiä meteorologian tutkijoita, jotka pyrkivät mallintamaan pilven fysiikkaa fysikaalis-matemaattisella mallilla. Aluksi hän suoritti tarvittavat laskutoimitukset laskutikulla. Pian pilvien mallintajia oli satoja. Heitä motivoi mahdollisuus sadepilvien kylvämiseen. Simpson siirsi mallinsa tietokoneelle vuonna 1960, ja arveli pilvien kylvämisen olevan paras tapa testata mallin toimivuutta. Tähän olisi ollut mahdollisuus hurrikaanien heikkenemiseen tähtäävässä Stormfury-projektissa, mutta se herätti niin suurta huomiota, että Simpson pysytteli mieluummin teoreettisemmissa projekteissa. 1970-luvun puolivälissä Simpson toimi muutaman vuoden yliopistoprofessorina, mutta totesi että akateeminen maailma oli vielä niin miesten hallinnassa, ettei naisprofessori saanut edes sihteeriä. David Atlas kutsui hänet juuri perustamansa Goddardin avaruuskeskuken ilmakehäosaston voimakkaita myrskyjä tutkivan yksikön johtoon. NASAssa Simpson sai kaipaamiaan työtovereita. Pilvimallia kehitettiin edelleen. Vuonna 1986 Simpson pääsi suunnittelemaan satelliittiohjelmaa, joka mittasi sadetta tropiikissa. Hän piti itse yli kymmenen vuoden kauttaan TRMM-projektissa uransa huipentumana. American Geophysical Society jakaa vuosittain 2–3 Simpsonin mukaan nimettyä palkintoa maapallon tai avaruuden tutkimuksessa kunnostautuneille tieteilijöille. American Meteorological Society taas jakaa The Joanne Simpson Tropical Meteorology -palkinnon tropiikin meteorologian tutkijalle. == Lähteet == Luokka:Yhdysvaltalaiset meteorologit Luokka:Vuonna 1923 syntyneet Luokka:Vuonna 2010 kuolleet
Johanna Thydell

Johanna Thydell (s. 18. marraskuuta 1980 Nässjö) on ruotsalainen kirjailija, jonka tunnetuin teos on vuonna 2003 julkaistu esikoisromaani I taket lyser stjärnorna, joka voitti ilmestymisvuonnaan August-palkinnon kategoriassa lasten- ja nuortenkirjallisuus, ja josta on myös tehty elokuvasovitus vuonna 2009. ==Teokset== * I taket lyser stjärnorna. Alfabeta, 2003. (suom. Katon kokoinen tähtitaivas, Otava, 2004) * Det fattas en tärning, Alfabeta, 2006. (suom. 101 syytä, Otava, 2009) * Ursäkta att man vill bli lite älskad. Alfabeta, 2010. * Det är en gris på dagis. Alfabeta, 2012. * (M)ornitologen. Alfabeta, 2016. * Dumma teckning. Alfabeta, 2017. ==Palkinnot== * August- palkinto 2003, Lasten- ja nuortenkirjallisuus (I taket lyser stjärnorna) * Slangbellan (Ruotsin kirjailijaliiton esikoiskirjailijapalkinto) 2003 (I taket lyser stjärnorna) * Emilpriset 2009 * Svenska Bokhandelsmedhjälpareföreningenin valitsema Paras lastenkirja 2012 (Det är en gris på dagis) ==Lähteet== Luokka:Ruotsalaiset kirjailijat Luokka:Vuonna 1980 syntyneet Luokka:Elävät henkilöt
Jan Davis

Jan Davis (s. 1. marraskuuta 1953 Cocoa Beach, Florida) on yhdysvaltalainen astronautti. Davis valittiin Nasan astronautiksi kesäkuussa 1987. Hän oli lennoilla STS-47, STS-60 ja STS-85. Davisilla on yli aikaa avaruudessa. Davisilla on tohtorin arvosana mekaanisesta suunnittelusta ja maisterin tutkinto tieteissä Alabaman yliopistosta. == Lähteet == Luokka:Yhdysvaltalaiset avaruuslentäjät Luokka:Vuonna 1953 syntyneet Luokka:Elävät henkilöt
Janice E. Voss

Janice E. Voss (8. lokakuuta 1956 South Bend, Indiana - 6\. helmikuuta 2012 Dupont, Indiana) oli yhdysvaltalainen astronautti. Voss valittiin Nasan astronautiksi tammikuussa 1990. Voss oli lennoilla STS-57, STS-63, STS-83 ja STS-94. Vossilla on yli aikaa avaruudessa. Vossilla on tohtorin arvosana ilmailusta/avaruuslentämisestä ja maisterin tutkinto sähkötekniikasta MIT:stä. Voss kuoli vuonna 2012 syöpään. == Lähteet == Luokka:Yhdysvaltalaiset avaruuslentäjät Luokka:Vuonna 1956 syntyneet Luokka:Vuonna 2012 kuolleet